El Casal Jove del Port de Sagunt projecta ‘Los mundos de Coraline’ dins del cicle Cinema Club
16 d’octubre 2019

![](/media/wykpeanp/65_c_coraline.jpg)

El Casal Jove del Port de Sagunt projectarà divendres, 18 d'octubre, la pel·lícula d'animació _Los mundos de Coraline_ (Coraline, 2009, els EUA) en castellà dins del cicle Cinema Club. La projecció que serà d'accés lliure, començarà a les 19 hores i estarà oberta a tot el públic.

  

Davall la direcció d'Henry Selick (_Malson abans de nadal_, 1993, _James i la bresquilla gegant_, 1996) _Los mundos de Coraline_ està basada en una novel·la de Neil Gaiman i narra la història d'una xiqueta que, en travessar una paret de sa casa, troba una versió millorada de la seua vida ja que, per exemple, els seus pares són més considerats amb ella. Però les sensacions meravelloses d'eixe món alternatiu donaran pas a la por i a l'angoixa.

  

Esta pel·lícula d'animació fantàstica i de terror gravada en stop motion (animació fotograma a fotograma) i en 3D va estar nominada en diferents categories en premis com el del Cercle de Crítics de Nova York, els Globus d'Or, els BAFTA o els Oscar i va guanyar, ex aequo amb _Mary and Max_ (Adam Elliot, 2009, Austràlia), el premi a Millor Llargmetratge en el Festival d'Annecy. A més, segons l'Institut Americà de Cinema (_American Film Institute_ \- AFI) es considera una de les 10 millors pel·lícules de 2009.

*   [](http://www.facebook.com/sharer.php?u=https://aytosagunto.es/va/actualitat/el-casal-jove-del-port-de-sagunt-projecta-los-mundos-de-coraline-dins-del-cicle-cinema-club/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-del-port-de-sagunt-projecta-los-mundos-de-coraline-dins-del-cicle-cinema-club/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-del-port-de-sagunt-projecta-los-mundos-de-coraline-dins-del-cicle-cinema-club/ "Linked In")
*   [](mailto:?body=https://aytosagunto.es/va/actualitat/el-casal-jove-del-port-de-sagunt-projecta-los-mundos-de-coraline-dins-del-cicle-cinema-club/)